**Pielikums Nr. 1**

**Tehniskā specifikācija**

**tirgus izpētei**

**Pirmreizējo obligāto veselības pārbaužu veikšana**

Obligāto veselības pārbaužu (turpmāk – OVP) veikšanai saskaņā ar 2009.gada 10.marta Ministru kabineta noteikumiem Nr.219 „Kārtība, kādā veicama obligātā veselības pārbaude” (turpmāk – Noteikumi), nodrošināt:

1. Noteikumu 1. un 2. pielikumā norādīto ārstu-speciālistu darbību vienas medicīnas iestādes ietvaros vienas darba dienas laikā.
2. Noteikumu 1. un 2. pielikumā norādīto, pirmreizējām veselības pārbaudēm nepieciešamo laboratorisko un funkcionālo izmeklējumu nodrošināšanu vienas medicīnas iestādes ietvaros vienas darba dienas laikā.
3. Obligātās veselības pārbaudes kartes aizpildīšanu divos eksemplāros, vienu aizpildītu eksemplāru izsniedzot obligātās veselības pārbaudes veicējam, otru atstājot medicīnas iestādē.
4. Operatīvu informācijas apmaiņu starp personu, kura nosūtīta uz obligāto veselības pārbaudi, pasūtītāju (tā pilnvarotiem pārstāvjiem) un medicīnas iestādi (norādot medicīnas iestādes pilnvarotu personu ar kuru pasūtītājs var sazināties telefoniski un e-pastā).
5. Pēc pasūtītāja pieprasījuma medicīnas iestāde izsniedz obligātās veselības pārbaudes karšu kopijas (skenētā veidā uz Pasūtītāja pilnvarotās personas e-pastu).
6. Veicot obligātās veselības pārbaudes, izpildītājs ievēro un izpilda Ministru kabineta 2009.gada 10.marta noteikumu Nr.219 „Kārtība, kādā veicama obligātā veselības pārbaude” 38.punktā noteikto un pieņem no personas pēdējā gada laikā veikto veselības stāvokļa pārbaužu, izmeklējumu, analīžu un speciālistu atzinumu iesniegtos dokumentus, lai sniegtu atzinumu par personas veselības stāvokļa atbilstību veicamajam darbam. Šādā gadījumā personu nenosūta atkārtoti veikt tos izmeklējumus, analīzes vai konsultācijas, kuru rezultāti par pēdējo gadu ir pieejami un izmantojami veselības stāvokļa noteikšanai un novērtēšanai un šo summu neieskaita pakalpojuma cenā.
7. Veicot obligātās veselības pārbaudes, izpildītājs īpaši ievēro un izpilda Ministru kabineta 2009.gada 10.marta noteikumu Nr.219 „Kārtība, kādā veicama obligātā veselības pārbaude” 45.1. un 49. punktā noteikto, norādot pasūtītājam skaidri saprotamus un izpildāmus ieteikumus (piemēram, atļauts strādāt X% slodzi, aizliegts darbs augstumā u.c.).
8. Sniedzot atzinumu par veselības stāvokļa atbilstību veicamajam darbam obligātās veselības pārbaudes kartes II sadaļā, to atzīmē šādi:
   1. ja atbilst – atzīmē vajadzīgo un nepiemērojamo izsvītro;
   2. ja neatbilst – atzīmē vajadzīgo un nepiemērojamo izsvītro;
   3. ja daļēji atbilst – nepiemērojamo izsvītro, atzīmē vajadzīgo, papildus norādot kādam riskam.
9. Veiktais pakalpojums tiek fiksēts rēķina pielikumā, kur norāda OVP veikušo personu vārdu, uzvārdu, OVP veikšanas datumu un summu. Pasūtītājam rēķinu par iepriekšējā mēnesī veiktajām veselības pārbaudēm iesniegt līdz nākošā mēneša 15.datumam.
10. Pakalpojuma pieejamību medicīnas iestādē un/vai tās filiālēs jānodrošina piecas darba dienas nedēļā izpildītāja darba laika ietvaros (pakalpojums jānodrošina katru darba dienu ne mazāk kā četras stundas) Rīgas pilsētas robežās, kur medicīnas iestādes tuvumā ir iespējama auto novietošana vai sabiedriskā transporta pieejamība.
11. Jānodrošina iepriekšēju pierakstu OVP veikšanai ne ilgāku kā nākošā darba diena.
12. Iesniegt cenas atbilstoši Pielikums Nr. 2 Finanšu piedāvājuma 1. un 2. tabulā norādītajiem pakalpojumu veidiem.

**Līguma termiņš:** 01.01.2026. – 31.12.2026.